钦定古今图书集成/明伦汇编/氏族典/第189卷 > 萧塔列葛
## 钦定古今图书集成/明伦汇编/氏族典/第189卷 > 萧塔列葛

按《辽史萧塔列葛传》：“塔剌葛，字雄隐，五院部人。八世
祖只鲁，遥辇氏时尝为虞人。唐安禄山来攻，只鲁战
于黑山之阳，败之。以功为北府宰相，世预其选。塔列
葛仕开泰间，累迁西南面招讨使。重熙十一年使西
夏，谕伐宋事，约元昊出别道以会。十二年，改右夷离
毕，同知南京留守，转左夷离毕，俄授东京留守，以世”
选为北府宰相，卒。